Abǒg tē hḿ ḿbómbóg wâyi yə́lə̄ á yób anə́ ńkɔ̄g, oyə́m ḿvúmvúg wâyi kúlan, ó ngakɔ́bɔ ai miǹtag. Mən­dím mâyi kwí á ǹkód sí, miǹlod mí aswé á ńkōd ǹnam. 7É sí é ngāman díg yayi vəŋan etə̌tag, ǹnam ékódé bitam mińsólé mə́ndím, á ḿbǐl mvāg, zə́ŋ yayi náŋ ai zam. Á hálā ńgɔ̄ báyi túb ńdzɔ́ŋ yǎ báyi lóē naa m̀fúfúb ńdzɔ́ŋ. É bod enyiŋ é nə́ mvid eki təge lod étē -amú Ńtondôbə émēn énye ǎ yi yáī zēn ńdɔ bivovola bí bod byâyǐ kig kə́ bádīmi étēde. 9Bâyǐ kig tóban ai bimgbə́m étēde, tɔ ebibigan təge kwí étē, təge yéne. Bod bə́ Ǹtondôbə ḿbɔ̄ báyi kíī zēn tě. 10Ébá yā Ǹtí ā yi kode bâyi dúgán sɔ̄, bə́ ngábɛ́d á Síon ai biá bí ólugú, míńtag bâyi tádi tag myâyi bɔ̌ təge ai súg; bâyi tag bə́ sɔǎn fə, amú hála miǹtyé ai ǹtad ókɔ̌n bí túb yǎ óyǎb.